b'\n_START_ARTICLE_\nJernej Bastian\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nV duhovnika je bil posve\xc4\x8den 1779. Slu\xc5\xbeboval je v raznih krajih ljubljanske \xc5\xa1kofije, med drugim je bil 1783\xe2\x80\x931788 kaplan v ljubljanski stolnici in dekan v Lescah. Izdal je Kathol\xc5\xa1ku podvu\xc4\x8denje od tih pervih dveh sakramentov, svetega kersta, inu svete firme (Ljubljana, 1783), kjer ni zabele\xc5\xbeena le slovenska formula za sodelovanje pri krstu, ki jo je prina\xc5\xa1al obrednik ljubljanske \xc5\xa1kofije \xc5\xbee od 1706 naprej, ampak je bil prvi\xc4\x8d v sloven\xc5\xa1\xc4\x8dino preveden ves liturgi\xc4\x8dni latinski tekst za kr\xc5\xa1\xc4\x8devanje in birmovanje. Knji\xc5\xbeica predstavlja dopolnjeno navodilo izvajanj v katekizmu in dve poglavji prve slovenske liturgike.'